Guo Yue

| Mitalit | Mitalit | Mitalit |  |
| --- | --- | --- | --- |
|  Guo Yue |  Guo Yue |  Guo Yue |  |
Maa:   Kiina
Naisten pöytätennis
|  Olympialaiset  |  Olympialaiset  |  Olympialaiset  |  |
|  Kultaa | Peking 2008 | joukkuekilpailu |  |
|  Kultaa | Lontoo 2012 | joukkuekilpailu |  |
|  Pronssia | Ateena 2004 | nelinpeli |  |
|  Pronssia | Peking 2008 | kaksinpeli |  |
| Maailmanmestaruuskilpailut  | Maailmanmestaruuskilpailut  | Maailmanmestaruuskilpailut  |  |
|  Kultaa | Doha 2004 | joukkuekilpailu |  |
|  Kultaa | Shanghai 2005 | sekanelinpeli |  |
|  Kultaa | Bremen 2006 | joukkuekilpailu |  |
|  Kultaa | Zagreb 2007 | kaksinpeli |  |
|  Kultaa | Zagreb 2007 | sekanelinpeli |  |
|  Kultaa | Guangzhou 2008 | joukkuekilpailu |  |
|  Kultaa | Yokohama 2009 | nelinpeli |  |
|  Kultaa | Rotterdam 2011 | nelinpeli |  |
|  Kultaa | Dortmund 2012 | joukkuekilpailu |  |
|  Kultaa | Pariisi 2013 | nelinpeli |  |
|  Hopeaa | Pariisi 2003 | nelinpeli |  |
|  Hopeaa | Shanghai 2005 | nelinpeli |  |
|  Hopeaa | Zagreb 2007 | nelinpeli |  |
|  Hopeaa | Yokohama 2009 | kaksinpeli |  |
|  Hopeaa | Moskova 2010 | joukkuekilpailu |  |
|  Pronssia | Shanghai 2005 | kaksinpeli |  |
|  Pronssia | Rotterdam 2011 | kaksinpeli |  |
Guo Yue (s. 17. heinäkuuta 1988) on kiinalainen pöytätennispelaaja. Hän voitti urallaan kaksi olympiakultaa joukkuekilpailussa ja kymmenen maailmanmestaruutta, joista yksi tuli naisten kaksinpelistä, kolme naisten nelinpelistä, kaksi sekanelinpelistä ja neljä joukkuekilpailusta.
Guo saavutti ensimmäisen arvokisamitalinsa Pariisin MM-kilpailuissa 2003, kun hän sijoittui naisten nelinpelissä hopealle parinsa Niu Jianfengin kanssa. Seuraavana vuonna Ateenan olympialaisissa he saavuttivat nelinpelissä pronssia. Aiemmin samana vuonna Guo oli voittamassa ensimmäistä joukkuekilpailun maailmanmestaruuttaan Dohan turnauksessa. Shanghain MM-kilpailuissa 2005 hän voitti kultaa sekanelinpelissä Wang Liqinin parina sekä saavutti hopeaa naisten nelinpelissä Niun kanssa ja pronssia kaksinpelissä. Bremenin MM-kilpailuissa 2006 Guo kuului jälleen joukkuekilpailun kultamitalisteihin. Zagrebin MM-kilpailut 2007 olivat hänen uransa menestyksekkäimmät kisat, sillä hän voitti kultaa kaksinpelissä ja Wangin parina sekanelinpelissä sekä saavutti hopeaa naisten nelinpelissä parinaan Li Xiaoxia. Guangzhoun MM-kilpailuissa 2008 Guo kuului jälleen joukkuekilpailun maailmanmestareihin. Pekingin olympialaisissa 2008 hän voitti joukkuekilpailussa kultaa Zhang Yiningin ja Wang Nanin kanssa sekä saavutti kaksinpelissä pronssia hävittyään välierissä Wang Nanille mutta voitettuaan pronssiottelussa Singaporen Li Jia Wein.
Yokohaman MM-kilpailuissa 2009 Guo ja Li Xiaoxia voittivat kultaa nelinpelissä, minkä lisäksi Guo saavutti hopeaa kaksinpelissä hävittyään loppuottelussa maannaiselleen Zhang Yiningille. Moskovan MM-kilpailussa 2010 Guo saavutti hopeaa joukkuekilpailussa Kiinan hävittyä Singaporelle. Rotterdamin MM-kilpailuissa 2011 Guo voitti Lin kanssa kultaa nelinpelissä sekä saavutti pronssia kaksinpelissä. Dortmundin MM-kilpailuissa 2012 Kiina ja Guo palasivat joukkuemaailmanmestariksi. Lontoon olympialaisissa 2012 Guo voitti joukkuekilpailussa kultaa Ding Ningin ja Li Xiaoxian kanssa.
Guo voitti kymmenennen maailmanmestaruutensa Pariisin MM-kilpailuissa 2013 naisten nelinpelissä parinaan Li Xiaoxia.
Guo oli maailmanrankingin ykkönen tammikuussa 2008.